open-index/open-wikipedia-markdown huggingface dataset:
Raimundas Lekas

**Raimundas Lekas** (g. 1941 m. rugpjūčio 30 d. Joniškaičiuose, Lygumų valsčiuje) – Lietuvos biofizikas, habilituotas biomedicinos mokslų daktaras.

## Biografija
1968 m. baigė Kauno medicinos institutą. 1995 m. habilituotas biomedicinos mokslų daktaras.

1968–1977 m. dirbo Zoologijos ir parazitologijos institute. 1977–1982 m. Kauno medicinos universiteto (iki 1989 m. Kauno medicinos institutas, 1989–1998 m. Kauno medicinos akademija) Mokslinio tyrimo sektoriaus, 1982–1985 m. – Centrinės mokslinio tyrimo laboratorijos vyriausiasis mokslo darbuotojas. 1985–1999 m. Biomedicininių tyrimų instituto Širdies ritmo sutrikimų chirurginio gydymo laboratorijos vedėjas, nuo 1999 m. – Elektrofiziologijos laboratorijos vedėjas, vyriausiasis mokslo darbuotojas, nuo 2006 m. profesorius.

## Mokslinė veikla
Mokslinio darbo pagrindinė sritis – širdies elektrofiziologija, ritmo sutrikimų chirurginio gydymo diagnostika, metodai ir priemonės. Paskelbė apie 200 mokslinių straipsnių.

## Šaltiniai
Leipalingio kapinynas

**Leipalingio kapinynas**, kitaip – **Leipalingio senkapis, Leipalingio senosios kapinės** (valstybės saugoma regioninio reikšmingumo lygmens kultūros vertybė: unikalus kodas - 6334, senas registro kodas - A95, senas kultūros paminklų sąrašo Nr. AV611) – neveikiančios kapinės (kapinynas) šiaurės vakarinėje Druskininkų savivaldybės teritorijos dalyje, Leipalingio vakariniame pakraštyje, dešiniajame Seiros krante.

## Vieta
Įrengtos Seiros slėnyje stūksančioje kalvoje. Ji pailga šiaurės vakarų (šiaurės) – pietryčių (pietų) kryptimi, nuolaidžiais šlaitais, dirvonuoja, pietinėje dalyje apaugusi drebulėmis. Saugomos teritorijos ilgis 195 m, plotis – iki 100 m. Pietinėje dalyje išlikusios buvusio žvyro karjero žymės. 

Teritorijos plotas – 1,334 ha.

## Istorija
Tai ankstyvosios, XVI a. – XVIII a. veikusios Leipalingio miestelio kapinės, esančios Papiške vadinamoje vietovėje. 

XX a. pr. iš apleistų kapinių kalvos pietinės dalies pradėjus kasti žvyrą, buvo randama žmonių kaulų ir medinių karstų lentų. Duomenys apie senąsias kapines buvo perduoti Valstybės archeologijos komisijai. 1928 m. jos paminėtos Petro Tarasenkos parengtame veikale apie Lietuvos archeologijos paminklus. 

1972 m. kapinės (Leipalingio senkapis) įrašytos į vietinės reikšmės archeologijos paminklų sąrašą (kodas AV-611), 1992 m. registruotos kultūros vertybių registre (kodas A95), 2005 m. pripažintos valstybės saugoma kultūros vertybe. 
  
## Tyrimai
1935 m. duomenis apie senąsias kapines surinko Leipalingio pradžios mokyklos mokytojas Jonas Krušinskas ir Leipalingio policijos nuovados policininkas Alfonsas Šimulionis. 1982 m. tyrinėjo Eugenijus Svetikas (Alytaus kraštotyros muziejus), 1989 m. žvalgė Eugenijus Ivanauskas (Mokslinė metodinė kultūros paminklų apsaugos taryba).

1982 m. ištirtas 350 m² plotas, kuriame rastas 101 kapas. Mirusieji laidoti dažniausiai karstuose, aukštielninki, su įkapėmis; kai kuriuose kapuose rasta karsto vinių ir apkalų, lentų liekanų. Didžiausią įkapių dalį sudaro monetos. Iš viso rastos 43 monetos, jų buvo 23 kapuose. Tai Abiejų Tautų Respublikos karalių Žygimanto Augusto, Zigmanto Vazos, Jono Kazimiero, Švedijos karalių Gustavo II Adolfo, Kristinos ir Karolio X Gustavo kaldinti šilingai, dvidenariai, pusgrašiai ir kitos monetos. Moterų ir vaikų kapuose rasta stiklo ir emalio karolių apvarų, žalvarinių žiedų, smeigtukų su rutulio formos galvutėmis, 2 kryželiai.

Ištirti kapai datuojami XVI a. – XVII a. 

Radinius saugo Alytaus kraštotyros muziejus.

## Šaltiniai

## Nuorodos
* Valstybės archeologijos komisijos medžiaga 
* Leipalingio kapinynas, Leipalingio k., Leipalingio sen., Druskininkų sav. 
* Leipalingio plokštinis kapinynas: Archeologiniai tyrinėjimai Lietuvoje 1981–1982 metais
Algirdas Lekavičius

**Algirdas Lekavičius** (1921 m. birželio 27 d. Avinėliuose, Žiežmarių valsčius – 1999 m. liepos 22 d. Vilniuje) – Lietuvos botanikas floristas, habilituotas biomedicinos mokslų daktaras.

## Biografija
1957 m. baigė Lietuvos žemės ūkio akademiją. 1958–1959 m. dirbo Biologijos institute, 1959–1991 m. ir 1997–1999 m. Botanikos institute; 1968–1987 m. Floros ir geobotanikos laboratorijos vedėjas. 1986 m. biologijos mokslų daktaras. 1991–1999 m. Vilniaus universiteto ir Vilniaus pedagoginio universiteto dėstytojas. 1982–1988 m. Lietuvos botanikų draugijos pirmininkas.

## Mokslinė veikla
Mokslinio darbo svarbiausia sritis – Lietuvos flora, balandinių ir viksvinių šeimų augalai, reti ir saugotini Lietuvos augalai.

## Bibliografija
* Lietuvos TSR flora, vienas autorių ir redaktorių, t. 2-6, 1959–1980 m.
* Biologo vadovas, su kitais, 1987 m.
* Vadovas augalams pažinti, 1989 m.
* Lietuvos naudingieji augalai, su kitais, 1992 m.
* Baltijos šalių flora (*Flora of the Baltic States*), su kitais, 3 t., 1993–2003 m.

## Įvertinimas
* 1965 m. LSSR valstybinė premija

## Šaltiniai
Palšoji papūgžuvė

**Palšoji papūgžuvė** (*Leptoscarus vaigiensis*) - papūgžuvinių (*Scaridae*) šeimos žuvis. Vienintelė rūšis **palšųjų papūgžuvių** (*Leptoscarus*) gentyje.

Paplitusi tarp koralinių rifų Indijos ir Ramiajame vandenynuose nuo Raudonosios jūros vakaruose iki Naujosios Zelandijos rytuose.

Užauga iki 35 cm ilgio.

## Šaltiniai
Edmundas Lekevičius

**Edmundas Lekevičius** (g. 1942 m. gruodžio 7 d. Alytuje) – Lietuvos biologas ekologas, habilituotas biomedicinos mokslų daktaras.

## Biografija
Brolis Romualdas Lekevičius. 1969 m. baigė Vilniaus universitetą. 1997 m. habilituotas biomedicinos mokslų daktaras.

1974–1984 m. dirbo Botanikos institute, 1984–1991 m. – Zoologijos ir parazitologijos institute (nuo 1989 m. Ekologijos institutas), Hidrobiologijos laboratorijos vadovas. 1991–1993 m. dirbo Mokslo, studijų ir technologijų tarnybos prie Lietuvos Respublikos vyriausybės Studijų skyriuje. 1993–2001 m. – Pedagogikos instituto direktoriaus pavaduotojas. Nuo 1990 m. Vilniaus universiteto dėstytojas, nuo 1998 m. profesorius.

## Mokslinė veikla
Svarbiausi moksliniai darbai iš teorinės biologijos. Remdamasis originalia metodologija tyrė, kaip prie aplinkos pokyčių prisitaiko ir evoliucionuoja gyvoji gamta, apibendrino skelbtas mokslines žinias ir paskelbė savąją bendrosios adaptacijos teorijos koncepciją. Daugiau kaip 10 knygų autorius, parašė mokomųjų priemonių.

## Bibliografija
* Bendrosios adaptacijos teorijos metmenys, 1986 m. Vilnius: Mokslas (rusų kalba)
* Gyva tik ekosistema: ne visai tradicinis požiūris į gyvybės evoliuciją, 2000 m.
* Ekosistemų atsiradimas gamtinės atrankos būdu, 2002 m., (anglų kalba)
* Biodiversity: Maintenance, Function, Origin, and Self-Organisation into Life-Support Systems. 2022 m.. Cham, Šveicarija: Springer. (anglų kalba)

## Šaltiniai
Romualdas Lekevičius

**Romualdas Kazimieras Lekevičius** (1938 m. rugpjūčio 25 d. Alytuje – 2011 m. rugsėjo 2 d. Vilniuje) – Lietuvos genetikas, habilituotas biomedicinos mokslų daktaras. Ekologinės genetikos pradininkas Lietuvoje.

## Biografija
1956 m. baigė Alytaus 1-ąją vidurinę mokyklą. 1961 m. Vilniaus universiteto (VU) Gamtos mokslų fakultete įgijo biologo-zoologo specialybę. Nuo 1966 m. VU dėstytojas. 1971–1972 m. stažavosi Čikagos universitete (JAV). 1976 m. VU Gamtos fakultete įkūrė Ekologinės genetikos laboratoriją, jos vadovas, 1977 m. docentas, nuo 1987 m. profesorius. 1985 m. biologijos mokslų daktaras. Nuo 1993 m. Europos Tarybos Bioetikos koordinacinio komiteto Lietuvos ekspertas, Lietuvos gyvūnų globos draugijos pirmininkas.

Brolis Edmundas Lekevičius.

## Mokslinė veikla
Mokslinių tyrimų svarbiausia sritis – mutagenų poveikis gyvūnams, rūšių indikatorių paieška, mutagenezės mechanizmai, aplinkos užterštumo genetinių padarinių tyrimai. Paskelbė apie 200 mokslinių straipsnių.

## Bibliografija
* Ekologinė genetika, 1980 m.
* Cheminė mutagenezė ir aplinkos užterštumas, 1983 m., rusų k.
* Drūkšių ežero vandens gyvūnų populiacijų ir bendrijų bazinė būklė, su kitais, 1986 m., rusų k.
* Jonizuojančioji spinduliuotė (radiacija): sauga, sveikata, ekologija, su kitais, 2005 m.

## Įvertinimas
* 1996 m. Lietuvos mokslo premija

## Šaltiniai
Siūlapelekė papūgžuvė

**Siūlapelekė papūgžuvė** (*Scarus altipinnis*) - papūgžuvinių (*Scaridae*) šeimos žuvis.

Kūnas iki 60 cm ilgio. Paplitusi tropinio klimato vandenyse.
Scarus coelestinus

**Scarus coelestinus** () - papūgžuvinių (*Scaridae*) šeimos žuvis.

Kūnas iki 77 cm ilgio. Paplitusi Bermuduose, Bahamuose, Brazilijoje.
Justinas Lelešius

**Justinas Lelešius** (slapyvardžiai *Krivaitis*, *Grafas*, 1917 m. lapkričio 23 d. Navasodai, Igliškėlių valsčius – 1947 m. rugsėjo 24 d. Valaičiai, Veiverių valsčius) – Lietuvos kunigas, Tauro apygardos partizanų kapelionas.

## Biografija

1943 m. baigė Vilkaviškio kunigų seminariją. Dirbo vikaru Vilkaviškio, Klampučių (Bartninkų valsčius) parapijose, nuo 1945 m. Lankeliškių (Alvito valsčius) klebonas. Bendradarbiavo su pasipriešinimo sovietiniam okupaciniam režimui dalyviais. Dėl NKGB rengiamų provokacijų (bandyta jį užverbuoti) nuo 1945 m. rudens slapstėsi, nuo 1946 m. kovo 1 d. Tauro apygardos partizanų kapelionas. Žuvo išduotas su Birutės rinktinės štabo 5 pareigūnais. Jų kūnai buvo užkasti žvyrduobėje, 1991 m. palaikai palaidoti toje vietoje įrengtame Skriaudžių Skausmo kalnelyje.

Rašė dienoraštį, kurio dalis rasta KGB archyve. Išspausdinta J. Lelešiaus-Grafo ir L. Baliukevičiaus-Dzūko knygoje „Dienoraščiai“ (1994 m.) ir J. Lelešiaus-Grafo knygoje „Partizanų kapeliono dienoraštis“ (2006 m.).

## Įvertinimas
* Partizanų vadovybės apdovanotas Juostele „Už narsumą“, 1948 m.
* Karys savanoris, majoras, 1997 m., po mirties
* 1998 m. Vyčio Kryžiaus ordino Komandoro didysis kryžius; po mirties

## Šaltiniai
Cetoscarus bicolor

**Dvispalvė papūgžuvė** (*Cetoscarus bicolor*) – papūgžuvinių (*Scaridae*) šeimos žuvis.

Kūnas iki 90 cm ilgio. Gyvena tarp koralinių rifų iki 30 m gylyje.

## Nuorodos
* Cetoscarus bicolor
* Bicolor Parrotfish (Cetoscarus bicolor)
Vytautas Lelešius (1925)

**Vytautas Lelešius** (1925 m. gegužės 5 d. Puskelniai, Marijampolės valsčius) – Lietuvos veterinarijos gydytojas, biomedicinos mokslų daktaras.

## Biografija
1956 m. baigė Lietuvos veterinarijos akademiją. 1971 m. biologijos mokslų kandidatas.

1956–1959 m. dirbo Kauno veterinarijos stotyje. 1959–1965 m. Kauno pieno kombinato vyriausiasis gydytojas. 1968–1978 m. dirbo ir dėstė Kauno politechnikos institute. 1978–1995 m. Lietuvos veterinarijos akademijos dėstytojas; nuo 1978 m. docentas. Paskelbė apie 60 mokslinių straipsnių, išradimo autorius.

## Bibliografija
* Nuotekų valymo sanitarinis higieninis vertinimas ir mikrobiologiniai tyrimai, 1971 m., rusų kalba
* Vandenų valymo mikrobiologiniai procesai, 1980 m.

## Šaltiniai
Felicijonas Lelis

**Felicijonas Lelis** (*Lialis*, 1870 m. sausio 13 d. Pumpėnai – 1949 m. liepos 17 d. Velžys, palaidotas Panevėžyje) – Lietuvos visuomenės veikėjas, kunigas.

## Biografija
1892 m. baigė Kauno kunigų seminariją, mokydamasis priklausė slaptai Šv. Kazimiero draugijai. 1892–1894 m. Kauno Šv. Trejybės bažnyčios vikaras. 1894 m. Kauno tvirtovės Rusijos karinės įgulos katalikų kareivių kapelionas. Su kareiviais dalyvavo kunigo E. Barausko laidotuvėse, dėl to apkaltintas politiniu nusižengimu ir 1894–1897 m. buvo uždarytas Kretingos vienuolyne. Kun. K. Pakalniškio paragintas 1896 m. įsteigė mėnesinį žurnalą „Tėvynės sargas“, 1897 m. perdavė jo redagavimą J. Tumui-Vaižgantui. Dirbdamas Kupiškio parapijoje suorganizavo platų knygnešių tinklą, mokė jaunimą rašto, rengė lietuviškus vaidinimus. 1901 m. perkeltas į Saudininkų (dab. Maironiai) filiją. Nuo 1904 m. kunigavo Antašavos, Budrių, Alizavos filijose, nuo 1925 m. Papilio, Velykių klebonas, vėliau – Krekenavos altaristas. Bendradarbiavo lietuvių periodinėje spaudoje. Jo pavardė įrašyta Knygnešių sienelėje.

Palaidotas Panevėžio Kristaus Karaliaus Katedros kapinėse.

## Šaltiniai
Saulėlydis (knyga)

**Saulėlydis** () – Stephenie Meyer romantinis romanas paaugliams apie vampyrus. Knyga išleista 2005 m. spalio 5 d.

Tai pirmoji „Saulėlydžio“ sagos dalis, kurioje pasakojama apie pagrindinę knygos veikėją – septyniolikmetę Izabelą „Belą“ Svan (), kuri atsikraustė iš Fynikso (Arizona) į Forksą ir įsimylėjo vampyrą Edvardą Kaleną () bei patyrė daug kraują stingdančių nuotykių. Kitos šios serijos knygos: „Jaunatis“ (), „Užtemimas“ (), „Brėkštanti aušra“ () ir nebaigta rašyti „Vidurnakčio saulė“ (). Pirmos dvi 2008 m. išleistos ir Lietuvoje. Taip pat pagal šią knygą buvo sukurtas ir filmas, kurio pasaulinė premjera buvo 2008 m. lapkričio 17 d., Lietuvoje – 2008 m. gruodžio 5 d.

## Išnašos

## Nuorodos
* Oficiali sagos svetainė 
* Oficiali Stephenie Meyer svetainė
* Lietuviškas Saulėlydžio sagos gerbėjų klubas
* Lietuviškas Saulėlydžio sagos gerbėjų RPG
Jonas Lelis

**Jonas Lelis** (1914 m. liepos 5 d. Skaistgiriuose, Pušaloto valsčius – 2011 m. gruodžio 31 d.) – Lietuvos gydytojas dermatologas venerologas, profesorius, habilituotas biomedicinos mokslų daktaras.

## Biografija
Baigė Skaistgirių pradžios mokyklą, Panevėžio berniukų gimnaziją. 1933–1938 m. Vytauto Didžiojo universitete studijavo mediciną. 1938–1946 m. dirbo gydytoju Šakiuose, Panevėžyje, Akmenėje, Ylakiuose. 1944 m. Vietinės rinktinės gydytojas. 1946–1956 m. dirbo Dermatologijos ir venerologijos institute Vilniuje: 1946–1948 m. mokslinis bendradarbis ir LSSR sveikatos apsaugos ministerijos vyr. inspektorius kovai su odos ir veneros ligomis, 1948–1956 m. instituto direktorius. 1948–1994 m. dar ir Vilniaus universiteto Medicinos fakulteto dėstytojas; nuo 1966 m. profesorius. 1963 m. medicinos mokslų daktaras.

Studijuodamas VDU, buvo aktyvus studentų medikų korporacijos „Fraternitas Lituanica“ narys, dalyvavo 1991 m. atkuriant šią korporaciją Kauno medicinos akademijoje. Ilgametis Lietuvos dermatologų venerologų mokslinės draugijos pirmininkas. 

## Mokslinė veikla
1978–1981 m. ištyrė ir aprašė autosominiu recesyviuoju būdu paveldimą ligą – hipohidrozinę ektoderminę displaziją, vadinamąjį Lelio sindromą. Paskelbė daugiau kaip 300 mokslo ir mokslo populiarinimo straipsnių, 10 monografijų iš dermatologijos ir venerologijos, medicinos istorijos, sveikatos apsaugos ir medicinos genetikos. Parašė beletristikos knygų, biografinę apybraižą.

## Bibliografija

* Gonorėja. – Vilnius, 1954. – 12 p.
* Odos priežiūra ir gydomoji kosmetika. – Vilnius, 1959. – 123 p.
* Odos priežiūra ir gydomoji kosmetika. – Vilnius: Valstybinė polititinės ir mokslinės literatūros leidykla, 1961. – 126 p.: iliustr.
* Raudonoji vilkligė: *lupus erythematodes*. – Vilnius: Mintis, 1965, 1969. – 152 p.
* Blyškiosios pabaisos atradėjas Fricas Richardas Šaudinis: 100-osioms gimimo metinėms. – Vilnius: Mintis, 1971. – 101 p.: portr.
* Venerinės ligos: mokymo priemonė. – Vilnius, 1977. – 30 p.
* Paveldimos dermatozės ir sindromai. – Vilnius: Mokslas, 1981. – 157 p.: iliustr.
* Ko vaikas verkia? : alerginė diatezė arba atopija. – Vilnius, 1983. – 33 p.
* Odos ir venerinės ligos: vadovėlis (vienas autorių). – Vilnius: Mokslas, 1985. – 320 p.
* Žodynininkas Antanas Lalis. – Vilnius: Agora, 1995. – 111 p.: iliustr. – ISBN 9986-633-05-2
* Odos ir venerinių ligų atlasas (vienas autorių). – Kaunas: KMA leidykla, 1998. – 273 p.: iliustr. – ISBN 9986-451-29-9
* Tragiškos ir komiškos miniatiūros: okupacijos meto gydytojo užrašai / iliustr. Vytautas Jurkūnas. – Vilnius: Agora, 1998. – 206 p.: iliustr. – ISBN 9986-633-20-6
* Lotynų-lietuvių kalbų bendrybių žodynas: apie 10 000 žodžių. – Vilnius: Agora, 2002. – 351 p. – ISBN 9986-633-50-8
* Mokiniai, mokytojai ir garsenybės: biografinės apybraižos. – Vilnius: Agora, 2003. – 191 p.: iliustr. – ISBN 9986-633-63-X
* Kur tie nameliai, kur takai…: tarpukario Lietuvą prisimenant. – Vilnius: Agora, 2012. – 111 p.: iliustr. – ISBN 978-9986-633-87-7


## Įvertinimas
* 1974 m. LSSR valstybinė premija
* 1979 m. LTSR nusipelnęs mokslo veikėjas
* 2002 m. Lietuvos kariuomenės kūrėjų savanorių medalis 

## Šaltiniai
Antanas Lalis

**Antanas Lalis** (*Lėlys*, 1873 m. lapkričio 16 d. Skaistgiriuose, Pušaloto valsčius – 1960 m. vasario 17 d. Panevėžyje, palaidotas Panevėžio senosiose kapinėse) – Lietuvos žodynininkas, JAV lietuvių spaudos darbuotojas.

## Biografija
1889–1894 m. mokėsi Mintaujos gimnazijoje. Vienas slaptos lietuvių moksleivių „Kūdikio“ draugijos kūrėjų. 1894 m. atvyko į JAV. Dirbo anglių kasyklose, 1896–1898 m. redagavo laikraštį „Pensilvanijos darbininkas“, nuo 1897 m. pavadintą „Darbininkas“, 1899 m. Baltimorėje – laikraštį „Nauja draugija“, 1900–1901 m. talkino J. Laukiui redaguojant laikraštį „Ateitis“. 1902 m. su J. Laukiu leido laikraštį „Darbininkas“. 

1905–1908 m. Berno universitete lankė filosofijos ir kitų paskaitas. Grįžęs į JAV 1910–1912 m. dirbo laikraščio „Lietuva“ redakcijoje. 1913 m. vienas iš „Naujienų bendrovės socialistiniam laikraščiui leisti“ iniciatorių ir tos bendrovės pirmasis sekretorius, dirbo dienraščio „Naujienos“ redakcijoje. 1931 m. grįžęs į Lietuvą gyveno Šapalų dvare (Vilkaviškio apskritis), nuo 1944 m. – Panevėžyje.

Dirbo tarnautoju ir rengė lietuvių-anglų (baigė apie 1936 m.) ir anglų – lietuvių kalbų (apie 1950 m.) žodynus (abu neišspausdinti). Parengė „Lietuviškos ir angliškos kalbų žodyną“ (1903 m., Čikaga), Angliškos ir lietuviškos kalbų žodyną (1905 m., Čikaga; abu papildyti ir perspausdinti 1907 m., 1910–1911 m., 1915 m., paplito ir Lietuvoje), Lenkų ir lietuvių kalbos žodyną (*Podręczny slownik polsko – litewski*, 1912 m., 3 leid. 1922 m., visi Vilniuje). Išvertė M. Gorkio apsakymų rinkinį „Pasakojimai“ (1906 m.). Išvertė į anglų kalbą Lietuvos himną.

Lietuvių studentų šalpos draugijos „Aušra“ vienas kūrėjų, Tėvynės mylėtojų draugijos narys, priklausė Amerikos lietuvių socialistų sąjungai.

## Literatūra
* Jonas Lelis. Žodynininkas Antanas Lalis Vilnius 1995.

## Šaltiniai
Indrė Mikelėnaitė

**Indrė Mikelėnaitė** (g. 1990 m. rugpjūčio 17 d. Šiauliai) – viena geriausių Lietuvos krepšininkių, geriausia 2008 metų Europos krepšininkė. Dažniausiai rungtyniauja krašto, gynėjo pozicijoje. 2006 m. su Lietuvos rinktine iškovojo bronzos medalius, o 2008 m. – aukso. 2 kartus buvo pripažinta geriausia Šiaulių sportininke.

## Titulai ir apdovanojimai
* MKL visų žvaigždžių savaitgalio tritaškių metimo konkurso nugalėtoja
* LMKL visų žvaigždžių savaitgalio MVP
* Naudingiausia LMKL čempionato sezono žaidėja MVP
* Europos vicečempionė
* Europos čempionė
* LMKAL visų žvaigždžių savaitgalio MVP
* Geriausia Šiaulių sportininkė
* Didžiojo Lietuvos kunigaikščio Gedimino ordino 1-ojo laipsnio medalis (kartu su Aurime Rinkevičiūte, už Lietuvos vardo garsinimą), 2008 m.
Chlorurus

**Chlorurus** – papūgžuvinių (*Scaridae*) šeimos žuvų gentis.

## Rūšys
* *[[Chlorurus atrilunula]]* 
* *[[Chlorurus bleekeri]]* 
* *[[Chlorurus bowersi]]* 
* *[[Chlorurus capistratoides]]* 
* *[[Chlorurus cyanescens]]* 
* *[[Chlorurus enneacanthus]]* 
* *[[Chlorurus frontalis]]* 
* *[[Chlorurus genazonatus]]* 
* *[[Chlorurus gibbus]]* 
* *[[Chlorurus japanensis]]* 
* *[[Chlorurus microrhinos]]* 
* *[[Chlorurus oedema]]* 
* *[[Chlorurus perspicillatus]]* 
* *[[Chlorurus rhakoura]]* 
* *[[Chlorurus sordidus]]* 
* *[[Chlorurus strongylocephalus]]* 
* *[[Chlorurus troschelii]]* 


Image:Chlorurus perspicillatus.jpg|*[[Chlorurus perspicillatus]]*
Image:Chlorurus sordidus by Jaroslaw Barski.jpg|*[[Chlorurus perspicillatus]]*
Chackelis Lemchenas

**Chackelis Lemchenas** (1904 m. balandžio 21 d. Papilė – 2001 m. lapkričio 11 d. Vilnius) – Lietuvos kalbininkas, žodynininkas, J. Jablonskio mokinys.

## Biografija
1936 m. baigė Vytauto Didžiojo universitetą. Mokytojavo Ukmergės, Kauno, Šiaulių gimnazijose. 1941–1945 m. nacių kalintas Kauno gete ir Dachau koncentracijos stovykloje. 1949–1975 m. dirbo leidyklos „Mintis“, 1975–1980 m. leidyklos „Mokslas“ redaktoriumi.

Parengė eilę rusų kalbos žodynų. Paskelbė kalbos kultūros straipsnių.

## Bibliografija

* Rusų-lietuvių kalbų žodynas, 1949 m. 2 leid. 1955 m.
* Trumpas rusų-lietuvių kalbų žodynas, 1957 m., 5 leid. 1997 m.
* Trumpas mokyklinis rusų-lietuvių kalbų žodynas, 1960 m., 5 leid. 1982 m.
* Mokyklinis rusų-lietuvių kalbų žodynas, 1986 m.
* Rusų-lietuvių kalbų žodynas t. 1-2, 1982-1983 m. ir dalį t. 4, 1985 m.;
* Rusų-lietuvių kalbų žodynas, su J. Macaičiu, 1997 m. 3 leid. 2003 m.
* Tarptautinių žodžių žodynas, išvertė ir redagavo, su kitais, 1951 m. ir 1969 m.
* Lietuvių kalbos įtaka Lietuvos žydų tarmei, studija, 1970 m.

## Įvertinimas
* 1987 m. LTSR valstybinė premija, su kitais
* 1994 m. Gedimino 4 laipsnio ordinas

## Literatūra
* Darbai ir polėkiai = Thoughts and Aspirations: Kalbininko Chackelio Lemcheno 90-osioms gimimo metinėms /sud. P. Pailis ir J. Rozina, Vilnius, 1994 m.

## Šaltiniai
Česlava Leonida Lenkauskaitė

**Česlava Leonida Lenkauskaitė** (g. 1928 m. vasario 9 d. Puodkaliuose, Skuodo valsčiuje) – Lietuvos gydytoja infektologė, parazitologė, biomedicinos mokslų daktarė.

## Biografija
1953 m. baigė Vilniaus universitetą. 1972 m. medicinos mokslų kandidatė.

1953–1954 m. Varėnos raj. ligoninės vyr. gydytoja. 1954–1962 m. dirbo Vilniaus infekcinėje ligoninėje. 1963–1971 m. Respublikinės sanitarijos ir epidemiologijos stoties Parazitologijos skyriaus vedėja. 1971–1993 m. Vilniaus universiteto dėstytoja, nuo 1977 m. docentė.

## Mokslinė veikla
Mokslinio darbo kryptis – žmogaus parazitinių ligų (amebiazės, balantidiazės, opistorchozės, fascioliozės, maliarijos, leišmaniozės) diagnostika, gydymas, epidemiologija ir profilaktika. 1987 m. pirmoji Lietuvoje išaiškino užsikrėtusiuosius kriptosporidijomis. Su akušeriais ginekologais profilaktiškai tyrė nėščiąsias įvairiais nėštumo periodais ir jų naujagimius dėl toksoplazmozės. Kartu su P. Čibiru pasiūlė ir įdiegė klinikoje metodų, kaip skubiai kraujuje nustatyti meningokokus. Paskelbė apie 80 mokslinių straipsnių.

## Bibliografija
* Klinikinė gastroenterologija, su kitais, 1988 m.
* Žmogaus parazitinės ligos, 1990 m.

## Šaltiniai
Dvidantės lūpažuvės

**Dvidantės lūpažuvės** (*Anampses*) – lūpažuvinių (*Labridae*) šeimos žuvų gentis.

## Rūšys
* Dvidantė lūpažuvė (*Anampses caeruleopunctatus*)
* Raudonuodegė lūpažuvė (*Anampses chrysocephalus*)
* *[[Anampses cuvier]]*
* Grakščioji lūpažuvė (*Anampses elegans*)
* *[[Anampses femininus]]* 
* *[[Anampses geographicus]]* 
* *[[Anampses lennardi]]* 
* *[[Anampses lineatus]]* 
* *[[Anampses melanurus]]* 
* Gelsvauodegė lūpažuvė (*Anampses meleagrides*)
* *[[Anampses neoguinaicus]]* 
* *[[Anampses twistii]]*
* *[[Anampses viridis]]*
Milda Lenkauskienė

**Milda Lenkauskienė-Gulbinskaitė** (g. 1933 m. kovo 29 d. Kaune) – JAV lietuvių visuomenės veikėja, žurnalistė.

## Biografija
1944 m. su tėvais pasitraukė į Vokietiją, 1949 m. persikėlė į JAV. 1950 m. Čikagoje baigė Šv. Kazimiero akademiją, 1954 m. – Mundeleino koledžą.

1952 m. JAV lietuvių studentų sąjungos pirmosios valdybos sekretorė. Dalyvavo „Margučio“ radijo programose – diktorė, skaitovė, dainininkė. 1964–1970 m. Klyvlendo „Tėvynės garsų radijo“ programos „Moters pasaulis“ skyriaus redaktorė. 1963–1968 m. Pasaulio lietuvių bendruomenės valdybos sekretorė, 1968–2003 m. – vykdomoji vicepirmininkė. 1968–1973 m. jaunimo reikalų, 1983–1988 m. kultūros, 1988–1992 m. švietimo, 1992–2000 m. Švietimo komisijos pirmininkė. 1966–1983 m. vadovavo pirmųjų penkių Pasaulio lietuvių jaunimo kongresų rengimui. 1988 m. IV Pasaulio lietuvių kultūros kongreso Toronte pirmininkė. 1974–1988 m. Lietuvių fondo tarybos viena direktorių.

Ateitininkų ir skautų organizacijų veikėja. Bendradarbiauja JAV lietuvių spaudoje, nuo 1963 m. daugiausia žurnale „Pasaulio lietuvis“.

## Įvertinimas
* 2003 m. Lietuvos didžiojo kunigaikščio Gedimino ordino Komandoro kryžius

## Šaltiniai
Lenkijos lietuvių bendruomenė

**Lenkijos lietuvių bendruomenė** () – Lenkijos lietuvių kultūrinė ir visuomeninė organizacija, Pasaulio lietuvių bendruomenės narė. Įkurta 1993 m. balandžio 1 d. J. S. Paransevičiaus ir B. Makausko iniciatyva. Centras Punske.

## Struktūra
2006 m. bendruomenė turėjo daugiau kaip 20 000 narių – pagal bendruomenės įstatus, kiekvienas, kuris laiko save lietuviu, yra bendruomenės narys. Bendruomenei vadovauja taryba, renkama aukščiausioje institucijos – bendruomenės skyrių atstovų suvažiavime. Bendruomenėje konfederacijos principu susivieniję:
* Lenkijos lietuvių Šv. Kazimiero draugija
* Lenkijos lietuvių draugija
* Lenkijos lietuvių etninės kultūros draugija
* Lenkijos lietuvių jaunimo sąjunga
* Lenkijos lietuvių mokytojų draugija
* fondai.

## Veikla
Lenkijos lietuvių bendruomenė rūpinasi Lenkijos lietuvių kultūros, socialiniais ir visuomeniniais reikalais, siekia plėtoti ryšius su Lietuva, išsaugoti tautinį savitumą, t. p. atstovauja lietuviams Lenkijoje ir pasaulyje. Rengia Lietuvos valstybės švenčių ir istorinių įvykių, žymių Lietuvos rašytojų ir kultūros veikėjų jubiliejinius minėjimus, organizuoja mokinių ir bendruomenės narių ekskursijas į Lietuvą, Punsko ir Seinų lietuvių kultūros dienas, t. p. globoja lietuviškas mokyklas, lietuvių klases lenkiškose mokyklose.

1999 m. bendruomenės iniciatyva Seinuose, lenkiško licėjaus patalpose įkurtos lietuvių gimnazijos klasės, 2005 m. atidaryta Lietuvos Respublikos lėšomis pastatyta lietuvių gimnazija „Žiburys“, kurią sudaro darželis, pagrindinė mokykla ir gimnazija. 2004 m. vyskupo A. Baranausko fondas „Lietuvių namai“ kartu su Lenkijos lietuvių draugija inicijavo lietuvių švietimo centro statybą Seinuose.

## Bendruomenės pirmininkai
* Bronius Makauskas – 1993-1997 m.
* Irena Gasperavičiūtė – nuo 1997 m.

## Literatūra
*  Vitalija Stravinskienė. Lenkijos lietuvių bendruomenė 1944-2000 (1 d.) , „Aušra“, Punskas-Vilnius, 2004;
*  Vitalija Stravinskienė. Lenkijos lietuvių bendruomenė 1944-2000 (2 d.) , „Aušra“, Punskas-Vilnius, 2004;
*  Vitalija Stravinskienė. Lenkijos lietuvių bendruomenė 1944-2000 (3 d.) , „Aušra“, Punskas-Vilnius, 2004;
*  Vitalija Stravinskienė. Lenkijos lietuvių bendruomenė 1944-2000 (4 d.) , „Aušra“, Punskas-Vilnius, 2004;
*  Vitalija Stravinskienė. Lenkijos lietuvių bendruomenė 1944-2000 (5 d.) , „Aušra“, Punskas-Vilnius, 2004;
*  Vitalija Stravinskienė. Lenkijos lietuvių bendruomenė 1944-2000 (6 d.) , „Aušra“, Punskas-Vilnius, 2004.

## Šaltiniai

## Nuorodos
* Lenkijos lietuvių bendruomenės svetainė 
* Lenkijos lietuvių bendruomenė 1989 - 2000 m. 
* Lenkijos lietuvių problemos (len.) 
* Internetinis puslapis apie bendruomenę
* Svetlana Červonaja. Lietuvių tautinė mažuma Lenkijoje 
* Socialinio - ekonominio vystymosi raida
Kiauliasnukės lūpažuvės

**Kiauliasnukės lūpažuvės** (*Bodianus*) – lūpažuvinių (*Labridae*) šeimos žuvų gentis.

## Rūšys
* *[[Bodianus anthioides]]*
* Juodadėmė kiauliasnukė lūpažuvė (*Bodianus axillaris*)
* *[[Bodianus bathycapros]]*
* *[[Bodianus bilunulatus]]*
* *[[Bodianus bimaculatus]]*
* *[[Bodianus busellatus]]*
* *[[Bodianus cylindriatus]]*
* *[[Bodianus diana]]*
* *[[Bodianus dictynna]]*
* *[[Bodianus diplotaenia]]*
* *[[Bodianus eclancheri]]*
* *[[Bodianus flavifrons]]*
* *[[Bodianus frenchii]]*
* *[[Bodianus hirsutus]]*
* *[[Bodianus insularis]]*
* *[[Bodianus izuensis]]*
* *[[Bodianus leucosticticus]]*
* *[[Bodianus loxozonus]]*
* *[[Bodianus macrognathos]]*
* *[[Bodianus macrourus]]*
* *[[Bodianus masudai]]*
* *[[Bodianus mesothorax]]*
* *[[Bodianus neilli]]*
* *[[Bodianus neopercularis]]*
* *[[Bodianus opercularis]]*
* *[[Bodianus oxycephalus]]*
* *[[Bodianus neilli]]*
* Geltondėmė kiauliasnukė lūpažuvė (*Bodianus perditio*)
* *[[Bodianus prognathus]]*
* Dėmėtapelekė kiauliasnukė lūpažuvė (*Bodianus pulchellus*)
* *[[Bodianus rubrisos]]*
* *[[Bodianus rufus]]*
* *[[Bodianus sanguineus]]*
* *[[Bodianus scrofa]]*
* *[[Bodianus sepiacaudus]]*
* *[[Bodianus solatus]]*
* *[[Bodianus speciosus]]*
* *[[Bodianus tanyokidus]]*
* *[[Bodianus thoracotaeniatus]]*
* Keturjuostė kiauliasnukė lūpažuvė (*Bodianus trilineatus*)
* Raudonoji kiauliasnukė lūpažuvė (*Bodianus unimaculatus*)
* *[[Bodianus vulpinus]]*


Image:Bodianus albotaeniatus by NPS.jpg|*[[Bodianus bilunulatus]]* 
Image:Bodianus loxozonus.jpg|*[[Bodianus loxozonus]]* 
Image:Bodianus sanguineus.jpg| *[[Bodianus sanguineus]]* 
Image:Bodianus unimaculatus (Red pigfish).jpg|Raudonoji kiauliasnukė lūpažuvė *[[Bodianus unimaculatus]]*
Lenkijos lietuvių draugija

**Lenkijos lietuvių draugija** (), 1957–1992 m. *Lietuvių visuomeninė kultūros draugija* – kultūrinė ir visuomeninė Lenkijos lietuvių organizacija, įkurta 1957 m., Lenkijos lietuvių bendruomenės konfederuota narė.

## Struktūra
Draugijos valdyba ir jos prezidiumas įsikūrę Seinuose. Veiklos centras – Punske, kur veikia lietuvių kultūros namai, keli meno saviveiklos kolektyvai.
1992 m. turėjo 49 skyrius, daugiausia Suvalkų vaivadijoje, t. p. Balstogėje, Gdanske, Slupske, Ščecine, Varšuvoje, Vroclave. Draugijos narių skaičius svyruoja: 1988 m. buvo 1466, 1992 m. – 1600, 1994 m. – 2556, 1999 m. – 1577 nariai.

## Veikla
Lenkijos lietuvių draugija organizuoja Lenkijos lietuvių kultūrinę veiklą, kasmet rengia tradicinį lietuvių ansamblių sąskrydį prie Galadusio ežero Burbiškių kaime, steigia bibliotekas, lietuvių kalbos konkursus mokiniams, rūpinasi lietuvių švietimu, stengiasi atstovauti Lietuvos interesams Lenkijoje. Lenkijos lietuvių draugija rūpinasi lietuvių kultūros paminklais Lenkijoje: jos dėka iš surinktų aukų 1983 m. rekonstruotas lakūnų S. Dariaus ir S. Girėno paminklas jų žuvimo vietoje. Nuo 1960 m. leidžia žurnalą „Aušra“. 1988–1990 m. rėmė Lietuvos Nepriklausomybės atkūrimą: organizavo pagalbą Lietuvai per 1990 m. TSRS vykdytą blokadą ir 1991 m. karinę agresiją Lietuvoje.

## Pirmininkai
* Juozas Maksimavičius – 1957–1959 m.
* J. Savickas – 1959 m.
* A. Skripka – 1959–1972 m.
* Juozas Sigitas Paransevičius – 1972–1981 ir 1990 m.
* Romas Vitkauskas – 1981–1985 m.
* Juozas Bliūdžius – 1985–1990 m.
* Eugenijus Petruškevičius – 1990–2004 m.
* Algirdas Vaicekauskas – 2004-2021 m.
*Robertas Slovikas - nuo 2021 m.

## Taip pat žiūrėkite
* Lietuvių panorama

## Šaltiniai

## Nuorodos
* Lenkijos lietuvių draugijos svetainė
Lenkijos lietuvių etninės kultūros draugija

**Lenkijos lietuvių etninės kultūros draugija** () – Lenkijos lietuvių kultūrinė ir visuomeninė organizacija, įkurta 1997 m., Lenkijos lietuvių bendruomenės konfederuota narė. Centras Punske.

## Veikla
Puoselėja lietuvių etninę kultūrą, papročius ir tradicijas, rengia lietuvių kalendorines etnines šventes, vakarones, paskaitas. Draugijos nariai Lenkijos lietuvių žurnale „Aušra“ išspausdino straipsnių apie lietuvių etnografiją. Draugija kasmet rengia Velykų meno konkursą, Joninių šventę prie Seinų ežero, organizuoja kraštotyros ekspedicijas, Punske įsteigė galeriją – muziejų „Senoji klebonija“. Prie draugijos veikia folkloro ansambliai „Alna“, „Gimtinė“, „Šalcinėlis“, kurie kasmet dalyvauja Vilniaus etninės muzikos festivalyje „Skamba, skamba kankliai“.
Draugija išleido lietuvių tautosakos rinkinius:
* Punsko, Seinų krašto vestuvinės dainos, 1994 m.
* Punsko ir Seinų krašto vestuviniai papročiai, 1995 m.

Draugijos steigėja ir pirmininkė nuo 1997 m. Aldona Vaicekauskienė.

## Šaltiniai

## Nuorodos
* Lenkijos lietuvių etninės kultūros draugijos svetainė 
* Aldona Vaicekauskienė apie draugijos veiklą 
* Draugijos veikla 2007 m. 
* Aldonas Vaicekauskienė, Romualdas Vitkauskas. Lenkijos lietuvių etninės kultūros draugija
Lenkijos lietuvių Šv. Kazimiero draugija

**Lenkijos lietuvių Šv. Kazimiero draugija** () – Lenkijos lietuvių kultūrinė ir visuomeninė organizacija, įkurta 1992 m., Lenkijos lietuvių bendruomenės konfederuota narė. Veikia Seinuose.

## Struktūra
Tęsia 1925–1936 m. Vilniaus krašte veikusios Lietuvių Šv. Kazimiero draugijos tradicijas. 1992 m. draugija turėjo 18 skyrių: Seinai, Burbiškės, Žagariai, Aradnykai, Bubeliai, Dusnyčia, Juodeliškė, Klevai, Krasnavas, Lumbiai, Naujasodė, Radziūčiai, Rakelija, Ramonai, Rimkežeriai, Sankūrai, Skarkiškės, Suvalkai ir vienijo apie 500 narių. 1997 m. Seinuose vykusiame draugijos II suvažiavime buvo likę 13 skyrių.

## Veikla
1999 draugija padėjo atidaryti Lietuvių namus Seinuose. 2004 įvyko IV draugijos suvažiavimas, jame buvo nutarta atnaujinti prieš Antrąjį pasaulinį karą ėjusio žurnalo „Šaltinis“ leidybą; 2005 m. išleistas pirmas jo numeris.

**Draugijos pirmininkai:**
* Algirdas Skripka – 1992–2006 m.
* Vytautas Grigutis – nuo 2006 m.
* Algirdas Vektorius – nuo 2007 m.

## Šaltiniai

## Nuorodos
* Draugijos V suvažiavimas 
* ''Šaltinis''. Draugijos leidinys
Lenkijos lietuvių mokytojų draugija

**Lenkijos lietuvių mokytojų draugija** () – Lenkijos lietuvių mokytojų organizacija, įkurta 2000 m. Lenkijos lietuvių bendruomenės konfederuota narė.

## Veikla
Vienija apie 100 narių. Rūpinasi mokymo programų ir vadovėlių Lenkijos lietuvių mokykloms rengimu, koordinuoja ir su Lenkijos lietuvių bendruomene sprendžia lietuvių švietimo reikalus. 2004–2005 m. draugija surengė tris lietuvių mokytojų konferencijas, lietuvių mokyklų mokytojams ir moksleiviams ekskursijų į Lietuvą, Kovo 11 minėjimą prie Nepriklausomybės paminklo Kampuočiuose. Draugija bendradarbiauja su Lietuvos pradinio ugdymo pedagogų asociacijos (LPUPA) Marijampolės skyriumi, Lenkijos lietuvių leidykla „Aušra“, kurios pavedimu draugija redaguoja vaikų žurnalą „Aušrelė“.

## Draugijos pirmininkai
* Anastazija Sidarienė – 2000–2003 m.
* Juozas Bliūdžius – nuo 2004 m.

## Šaltiniai

## Nuorodos
* IV draugijos susirinkimas 
* Marytė Černelienė. Lenkijos lietuvių švietimas 1944–2008 m. (liet.)
* Lenkijos lietuvių švietimas
Lenkijos lietuvių jaunimo sąjunga

**Lenkijos lietuvių jaunimo sąjunga** () – Lenkijos lietuvių jaunimo organizacija, veikianti nuo 1994 m., Lenkijos lietuvių bendruomenės konfederuota narė. Centras Punske.

## Veikla
Bendradarbiauja su Ukrainiečių jaunimo sąjunga (nuo 1996 m.), kt. valstybių lietuvių jaunimo sąjungomis (pvz., Jungtinės Karalystės lietuvių jaunimo sąjunga), Lenkijos lietuvių organizacijomis. Į Lenkijos lietuvių jaunimo sąjungą nuo 1999 m. priimami ir iš Lietuvos atvykusieji į Lenkiją studijuoti. Nuo 1994 m. rengia estradinių ansamblių, nuo 1996 m. vaikų šokių šventes, nuo 1997 m. Vaikų dienos proga – vaikų sąskrydžius. 2003 m. sąjunga Punske surengė XI Pasaulio lietuvių jaunimo kongresą – stovyklą. Nuo 1997 m. sąjungos atstovai dalyvauja Pasaulio lietuvių bendruomenės (PLB) seime Vilniuje, 1998 m. – tautinių mažumų jaunimo forume Punske, nuo 1998–1999 m. Pasaulio lietuvių jaunimo sąjungos (PLJS) ir PLB pirmininkų suvažiavimuose, 1999 m. – iškilmingame Lietuvių chartos 50 m. sukakties minėjime Vokietijoje, Hiutenfelde.. 2021 organizavo XVI Pasaulio lietuvių jaunimo kongreso studijų dalį (renginys vyko virtualioje erdvėje), 2022 buvo šeimininkais ir organizavo XVI Pasaulio lietuvių kongreso kultūrinę dalį (stovyklą) Lenkijoje. Sąjungos nariai aktyviai dalyvauja Pasaulio lietuvių sporto žaidynėse ir Lietuvos dainų šventėse.

## Pirmininkai
* Kęstutis Nevulis – 1994–1995 m.
* Darius Nevulis – 1995–1999 m.
* Jolanta Jonušonytė – 1999–2003 m.
* Darius Zimnickas – 2003–2006 m.
* Silvija Čeplaitė – 2006–2009 m.
* Tomas Marcinkevičius – 2009–2014 m.
* Petras Talandis – 2014–2016 m.
* Aidis Staskevičius – 2016–2018 m.
* Raimundas Makauskas – 2018–2020 m.
* Ingrida Vaznelytė – nuo 2020 m.

## Šaltiniai

## Nuorodos
* Lenkijos lietuvių jaunimo sąjungos svetainė 
* Žilvytis Šaknys. „Lenkijos lietuvių jaunimas“ (PDF)
* Oficialus LLJS Facebook tinklapis
Melsvosios lūpažuvės

**Melsvosios lūpažuvės** (*Achoerodus*) – lūpažuvinių (*Labridae*) šeimos žuvų gentis.

## Rūšys
* Melsvoji lūpažuvė (*Achoerodus gouldii*)
* *[[Achoerodus viridis]]*
Koralinė kiauliauogė

**Koralinė Kiauliauogė** (*Solanum pseudocapsicum*, dar vadinama **Jeruzalės vyšnia** – dekoratyvinis augalas, kilęs iš Madeiros salos.

Tai visžalis, iki 1 m aukščio augalas su tamsiai žaliais, iki 10 cm ilgio lancetiškais lapeliais ir žalsvai baltais žiedais. Žydi nuo gegužės iki spalio mėn. Gražiausiai atrodo, kai subrandina 1,5 cm skersmens oranžines arba geltonas uogas, kurios kybo šakose keletą mėnesių. Jos nevalgomos, neskanios ir nuodingos.

## Išnašos
Naujosios Zelandijos lūpažuvės

**Naujosios Zelandijos lūpažuvės** (*Cheilinus*) - lūpažuvinių (*Labridae*) šeimos žuvų gentis.

## Rūšys
* *[[Cheilinus abudjubbe]]* 
* *[[Cheilinus arenatus]]* 
* *[[Cheilinus aurantiacus]]* 
* Dvidėmė lūpažuvė *[[Cheilinus bimaculatus]]* 
* *[[Cheilinus celebicus]]* 
* Žalsvauodegė Naujosios Zelandijos lūpažuvė *[[Cheilinus chlorourus]]*  
* *[[Cheilinus coccineus]]* 
* Dryžiagalvė Naujosios Zelandijos lūpažuvė *[[Cheilinus digramma]]*   
* *[[Cheilinus fasciatus]]*   
* *[[Cheilinus hexataenia]]*   
* *[[Cheilinus lacrymans]]*  
* Plunksnauodegė Naujosios Zelandijos lūpažuvė *[[Cheilinus lunulatus]]*  
* *[[Cheilinus mentalis]]*   
* *[[Cheilinus nigropinnatus]]*
* *[[Cheilinus notophthalmus]]*   
* *[[Cheilinus orientalis]]*  
* *[[Cheilinus oxycephalus]]*   
* *[[Cheilinus oxyrhynchus]]*  
* *[[Cheilinus radiatus]]*   
* *[[Cheilinus rhodochrous]]*   
* *[[Cheilinus roseus]]*    
* *[[Cheilinus trilobatus]]*    
* *[[Cheilinus undulatus]]*    
* *[[Cheilinus unifasciatus]]* 


Image:Cheilinus undulatus by Patryk Krzyzak.jpg|*[[Cheilinus undulatus]]*
Oxycheilinus

***Oxycheilinus*** – lūpažuvinių (*Labridae*) šeimos žuvų gentis.

## Rūšys
* *[[Oxycheilinus arenatus]]*
* *[[Oxycheilinus bimaculatus]]*
* *[[Oxycheilinus celebicus]]*
* *[[Oxycheilinus digramma]]*
* *[[Oxycheilinus digrammus]]*
* *[[Oxycheilinus lineatus]]*
* *[[Oxycheilinus mentalis]]*
* *[[Oxycheilinus nigromarginatus]]*
* *[[Oxycheilinus orientalis]]*
* *[[Oxycheilinus rhodochrous]]*
* *[[Oxycheilinus unifasciatus]]*


Image:Oxycheilinus bimaculatus.jpg|*[[Oxycheilinus bimaculatus]]*
Image:Oxuni u0.gif|*[[Oxycheilinus unifasciatus]]*
Ilgoji lūpažuvė

**Ilgoji lūpažuvė** (*Cheilio inermis*) – lūpažuvinių (*Labridae*) šeimos žuvis.

Kūnas iki 50 cm ilgio. Paplitusi Indijos ir Ramiajame vandenynuose.

## Nuorodos
* Cheilio inermis
Ilčiuotosios lūpažuvės

**Ilčiuotosios lūpažuvės** (*Choerodon*) – lūpažuvinių (*Labridae*) šeimos žuvų gentis.

## Rūšys
* *[[Choerodon anchorago]]*
* *[[Choerodon azurio]]*
* *[[Choerodon cauteroma]]*
* *[[Choerodon cephalotes]]*
* *[[Choerodon cyanodus]]*
* *[[Choerodon fasciatus]]*
* *[[Choerodon frenatus]]*
* *[[Choerodon gomoni]]*
* *[[Choerodon graphicus]]*
* *[[Choerodon gymnogenys]]*
* *[[Choerodon jordani]]*
* *[[Choerodon margaritiferus]]*
* *[[Choerodon melanostigma]]*
* *[[Choerodon monostigma]]*
* *[[Choerodon oligacanthus]]*
* *[[Choerodon paynei]]*
* Apvaliažiotė lūpažuvė (*Choerodon robustus*)
* *[[Choerodon rubescens]]*
* *[[Choerodon schoenleinii]]*
* *[[Choerodon sugillatum]]*
* *[[Choerodon venustus]]*
* *[[Choerodon vitta]]*
* *[[Choerodon zamboangae]]*
* *[[Choerodon zosterophorus]]*
Carbon Based Lifeforms

**Carbon Based Lifeforms** (sutrumpintai **CBL** arba **CBLF**) – švedų duetas, įkurtas 1996 metais. Dueto nariai – *Johannes Hedberg* ir *Daniel Ringström*. Grupė CBL vieni ryškiausių *psy – ambient* arba *psybient* atlikėjų.

## Diskografija

### Notch

* 1998 m. – **The Path**

### Carbon Based Lifeforms

* 2003 m. – **Hydroponic Garden** (Ultimae Records)
* 2006 m. – **World Of Sleepers** (Ultimae Records)
* 2010 m. – **Interloper** (Ultimae Records)
* 2011 m. – **Twentythree** (Ultimae Records)
* 2011 m. – **VLA** (Ultimae Records)
* 2013 m. – **Refuge OST** (Leftfield Records)
* 2016 m. – **Alt:01** (Leftfield Records)
* 2017 m. – **Derelicts** (Leftfield Records)
Jūrų junkeriai

**Jūrų junkeriai** (*Coris*) – lūpažuvinių (*Labridae*) šeimos žuvų gentis.

## Rūšys
* *[[Coris atlantica]]*
* *[[Coris auricularis]]*
* *[[Coris aurilineata]]*
* Jūrų klounas (*Coris aygula*)
* *[[Coris ballieui]]*
* *[[Coris batuensis]]*
* *[[Coris bulbifrons]]*
* Dėmėtauodegis junkeris (*Coris caudimacula*)
* *[[Coris centralis]]*
* Afrikinisd junkeris (*Coris cuvieri*)
* *[[Coris debueni]]*
* *[[Coris dorsomacula]]*
* Geltonjuostis junkeris (*Coris flavovittata*)
* Karališkasis junkeris (*Coris formosa*)
* Geltonuodegis junkeris (*Coris gaimard*)
* *[[Coris hewetti]]*
* Paprastasis junkeris (*Coris julis*)
* *[[Coris marquesensis]]*
* *[[Coris musume]]*
* *[[Coris nigrotaenia]]*
* *[[Coris picta]]*
* Juodajuostis junkeris (*Coris pictoides*)
* *[[Coris sandeyeri]]*
* *[[Coris variegata]]*
* *[[Coris venusta]]*


Image:Clown wrasse coris aygula.JPG|Jūrų klounas *[[Coris aygula]]*  
Image:Coris gaimard real.jpg|Geltonuodegis junkeris *[[Coris gaimard]]*  
Image:Coris venusta by NPS.jpg| *[[Coris venusta]]*
Durklinės lūpažuvės

**Durklinės lūpažuvės** (*Cymolutes*) – lūpažuvinių (*Labridae*) šeimos žuvų gentis.

## Rūšys
*Durklinė lūpažuvė (*Cymolutes lecluse*)
**[[Cymolutes praetextatus]]* 
**[[Cymolutes torquatus]]*
Didžiažiotės lūpažuvės

**Didžiažiotės lūpažuvės** (*Epibulus*) – lūpažuvinių (*Labridae*) šeimos žuvų gentis.

## Rūšys
**[[Epibulus brevis]]*
*Didžiažiotė lūpažuvė (*Epibulus insidiator*)
Snapuotosios lūpažuvės

**Snapuotosios lūpažuvės** (*Gomphosus*) – lūpažuvinių (*Labridae*) šeimos žuvų gentis.

## Rūšys
* Snapuotoji lūpažuvė (*Gomphosus caeruleus*)
* *[[Gomphosus varius]]*


Image:Gomphosus varius.jpg|*[[Gomphosus varius]]*
Stanislaw Rodowicz

**Stanislavas Rodovičius** (; g. 1883 m. Kijeve – 1940 m. kovo 5 d. Katynė) – Lenkijos kariuomenės papulkininkis, Katynės kankinys.

## Biografija
Gyvenimas Žemaitijoje jo tėvams – 1863 m. sukilėliui Teodorui ir Sanislavai Rimkiewicz Radavičiams (Rodowicz) – negarantavo sėkmingos karjeros galimybių.

1901 m. Stanislavas įstojo į Kijevo politechnikos institutą, buvo vienu iš jaunimo konspiracinių organizacijų Polonia ir Zet steigėjų. 1906 m. studijas baigė Vokietijoje, o 1908 m. – Kijeve. 1919 m. birželio 1 d. įstojo į Lenkijos kariuomenę, kurioje tuoj pat jam buvo suteiktas majoras laipsnis. 1929–1932 m. Lenkijos technikų draugijos pirmininkas. Iki Antrojo Pasaulinio Karo dirbo valstybės tarnautoju. 1939 m. gestapas jį norėjo suimti, tačiau pastarasis pateko ne į vokiečių, bet sovietų nelaisvę ir 1940 m. kovo 5 d. J . Stalino bei V. Molotovo įsakymu, sovietinės NKVD su tūkstančiais kitų Lenkijos karininkų buvo nužudytas Katynėje.

## Apdovanojimai
2008 m. spalio 16 d. Lenkijos Respublikos liaudies gynybos ministro Bogdan Klich įsakymu Stanislaw Rodowicz buvo suteiktas Lenkijos kariuomenės papulkininkio laipsnis. Šį Bogdan Klich įsaką Lenkijos Respublikos ambasadorius Lietuvoje Janusz Skolimowski bei karinis atašė Marek Boski Vilniaus Šv. Rapolo bažnyčioje 2008 m. spalio 16 d. įteikė Radavičių giminės atstovui Žilvinui Radavičiui.

## Šaltiniai
* Sily zbrojne Rzeczypospolitej Polskiej. Minister obrony narodowej. Decyzją z dnia 5 pazdziernika 2007 r. mianowalem posmiertnie majora Stanislawa Rodowicza s. Teodora na stopien podpulkownika Wojska Polskiego. Warszawa, 16 pazdziernika 2008 r. Minister obrony narodowej Bogdan Klich.
* Wladyslaw Rodowicz liudijimas.
* Teresa Worobiej, Czeslawa Paczkowska. 90 lat- Wolnej i Niepodleglej./Tygodnik wilenszyzny (priedas „Rota“). 2008-11-13/19. p. 2.
* Žilvinas Radavičius. Vilniuje pagerbtos Katynės aukos./Voruta. 2008-11-22 Nr. 22 (664). p. 15.
Faloidinas

**Faloidinas** – falotoksinas, aptinkamas žalsvosiose musmirėse (*Amanita phalloides*).

Faloidinas jungiasi su aktinu ir blokuoja jo depolimerizaciją, tuo pažeisdamas gyvūnines ląsteles. Faloidinas prisijungia tarpuose tarp F-aktiną sudarančių subvienetų ir juos tvirtai sukabina. Taip prisijungdamas faloidinas slopina aktino vienetų atskilimą nuo aktino gijų ir jas stabilizuoja. 
Aptikta, kad faloidinas inhibuoja F-aktino ATP-azinį aktyvumą.

Faloidinas prisijungdamas prie aktino skatina aktino polimerizaciją (globulinio aktino jungimąsi į gijas) ir stabilizuoja susidariusias aktino gijas.

## Veikimas citoplazmoje
Falodino veikimo būdas priklauso nuo jo koncentracijos ląstelės viduje. Maži kiekiai faloidino citoplazmoje mažai polimerizuotą citoplazminį aktiną bei filaminą verčia jungtis į polimerizuoto aktino telkinius, bet nepaveikia egzistuojančių aktino gijų pluoštų.

Wehland ir bendradarbiai aptiko, kad didesni faloidino kiekiai sukelia ląstelių aktino gijų susitraukimą.

## Faloidinas kaip vizualizavimo įrankis

Dėl gebėjimo jungtis su aktinu faloidinas naudojamas tirti F-aktino išsidėstymui ląstelėse. Tam faloidinas pažymimas fluorescuojančiomis grupėmis ir įvedamas į ląsteles ar juo paveikiamos sistemos su aktinu, tiriamos *in vitro*. Prisitvirtindamas prie aktino fluorescencinis faloidinas švytėjimu parodo vietas, kur yra aktino.
Sukurta didelės skyros technika F-aktinui aptikti, naudojanti faloidiną, sujungtą su fluoroforu eozinu, kuris veikia kaip fluorescencinė žymė. 
Fluorescencijos lygis gali būti panaudotas gijinio aktino kiekiui išmatuoti, kai naudojami įsotinantys fluorescencinio faloidino kiekiai.

Imunofluorescencinė mikroskopija kartu su faloidino mikroinjekcijomis leidžia tirti tiesiogines ir netiesiogines citoplazmos aktino funkcijas (Wehland *et al.*, 1977). Todėl fluorescencinis faloidinas yra patogus įrankis tiriant aktininius tinklus.

### Faloidino trūkumai
Faloidinas nepraeina pro ląstelių membranas, todėl jis nėra patogus tiriant gyvas ląsteles. Faloidinu apdorotos ląstelės patiria jo nuodingą poveikį ir dažnai žūsta.
Faloidino poveikis iškraipo aktino išsidėstymą ląstelėje - faloidinu apdorotose ląstelėse daugiau aktino būna susijungę su plazminėmis mebranomis. Faloidino mikroinjekcijos į gyvas ląsteles keičia ne tik aktino išsidėstymą, bet ir ląstelių judrumą.

## Faloidino atradimas
Pirmuosius darbus su šiuo toksinu atliko Nobelio premijos laureatas Heinrichas Vielandas XX a. ketvirtame dešimtmetyje. Gryną faloidiną išskyrė ir kristalizavo Vielando studentas ir žentas Feodoras Lynenas (*Feodor Lynen*) (kuris 1964 m. gavo Nobelio premiją už cholesterolio metabolizmo tyrimus) ir Vielando sūnėnas Ulrichas Vielandas (*Ulrich Wieland*).

## Šaltiniai
Jakuiba

**Jakuiba** (, ) – miestas pačiuose Bolivijos pietuose, Tarichos departamente, 3 km nuo Argentinos sienos. Gran Čako provincijos administracinis centras. Svarbus transporto ir prekybos mazgas. Keliai į Tarichą, Santa Krusą, Salvador Macą. Yra oro uostas.

## Istorija

1899 m. kovo 23 d. miestą nusiaubė žemės drebėjimas. Pavadinimas Jakuiba kilęs iš gvaranių kalbos.

## Šaltiniai
Kiljakoljas

**Kiljakoljas** (, ) – miestas centrinėje Bolivijoje, Kočabambos departamente, 13 km į vakarus nuo Kočabambos. Tai antras sparčiausiai augantis Bolivijos miestas po El Alto. Kiljakoljas drauge su kitais aplinkiniais miestais formuoja Kočabambos metropolinę teritoriją. Verčiamasi prekyba, turizmu.

Mieste vyksta kasmetinis Urkupinjos Mergelės festivalis, sutraukiantis ne tik Bolivijos gyventojus, bet ir turistus iš užsienio. Festivalyje susimaišo katalikybės tradicijos su senaisiais tikėjimais.

## Šaltiniai
Beta amanitinas

**Beta amanitinas**, kitaip *β amanitinas* - ciklinis peptidas iš aštuonių aminorūgščių iš amatoksinų grupės. Šio toksino turi musmirės *Amanita*, pvz., žalsvoji musmirė (*Amanita phalloides*), smailiakepurė musmirė *A. virosa* ir *A. bisporiga*.
Kobicha

**Kobicha** (, ) – miestas Bolivijos šiaurėje, Brazilijos pasienyje, Akrės upės pakrantėje, priešais Brazilėjos miestą. Pando departamento sostinė. Miestas išsidėstęs 235 m aukštyje virš jūros lygio, Amazonės žemumoje. Miestą aptarnauja du oro uostai bei jungia kelias į El Čorą Beni departamentą.

## Istorija

Miestas įkurtas 1906 m. generolo Enrique Cornejo ir pavadintas *Bahía*. 1908 m. įgijo Kobichos vardą pagal Bolivijos uostą prie Ramiojo vandenyno Kobichą (dab. Antofagasta), kurį užėmė Čilė. XX a. pr. svarbiausia ekonomikos šaka buvo kaučiuko gavyba. Vėliau šio paklausai sumenkus, Kobicha nuskurdo. Dabar daugiausia eksportuojami kastanijos riešutai.

## Sportas
* CD Vaca Díez – futbolo klubas; rungtyniavo aukščiausioje lygoje.
* Namų rungtynes žaidžia Roberto Jordán Cuéllar vardo stadione (), talpinančiame 24 tūkst. žiūrovų.

## Šaltiniai

## Nuorodos
*
The KLF

**The KLF (The Kopyright Liberation Front)** arba **The JAM (The Justified Ancients of Mu Mu), The Timelords** ir kiti vardai – House ir Techno grupė iš Anglijos.

## Diskografija
* The Justified Ancients of Mu Mu – *[[1987 (What the Fuck Is Going On?)]]* (The Sound of Mu(sic), 1987)
* The Justified Ancients of Mu Mu – *[[Who Killed The JAMs?]]* (KLF Communications, 1988)
* The Justified Ancients of Mu Mu/The KLF – *[[Shag Times]]* (KLF Communications, 1988)
* The KLF/Various Artists – *[[The "What Time Is Love?" Story]]* (KLF Communications, 1989)
* The KLF – *[[Chill Out]]* (KLF Communications, 1990)
* The KLF – *[[The White Room]]* (KLF Communications, 1991)
* The KLF – *[[The Black Room]]* (nepabaigtas, neišleistas)